ਪ੍ਰਿੰਸੀਪਲ ਪੀ ਐਲ ਰਤਨ
ਪ੍ਰਿੰਸੀਪਲ ਪੀ ਐੱਲ ਰਤਨ(ਪਿਆਰੇ ਲਾਲ ਰਤਨ) ਖੰਨਾ (ਪੰਜਾਬ) ਤੋਂ ਉਰਦੂ, ਹਿੰਦੀ ਅਤੇ ਅੰਗਰੇਜ਼ੀ ਵਿੱਚ ਲਿਖਣ ਵਾਲ਼ਾ ਇੱਕ ਬਹੁ-ਭਾਸ਼ਾਈ ਲੇਖਕ ਸੀ। ਪਿਆਰੇ ਲਾਲ ਸੇਹ ਪਿੰਡ ਦੇ ਮਾਸਟਰ ਸ਼ਾਦੀ ਰਾਮ ਦਾ ਪੁੱਤਰ ਸੀ ਅਤੇ 1970 ਤੋਂ ਪਹਿਲਾਂ ਖੰਨਾ ਇਲਾਕੇ ਦੀਆਂ ਸਭ ਤੋਂ ਵੱਧ ਪੜ੍ਹੀਆਂ ਲਿਖੀਆਂ ਹਸਤੀਆਂ ਵਿੱਚੋਂ ਇੱਕ ਸੀ। ਉਹ ਇੰਗਲਿਸ਼, ਫ਼ਿਲਾਸਫ਼ੀ ਤੇ ਰਾਜਨੀਤੀ ਸ਼ਾਸਤਰ ਦੀ ਐਮ ਏ ਸੀ। ਅਧਿਆਪਨ ਦੇ ਕਿੱਤੇ ਨਾਲ਼ ਜੁੜਿਆ ਪਿਆਰੇ ਲਾਲ ਰੇਡੀਉ ਟੈਲੀਵਿਜ਼ਨ ਉੱਤੇ ਵੀ ਸ਼ਾਇਰ ਤੇ ਵਾਰਤਾਕਾਰ ਵਜੋਂ ਲੰਬਾ ਸਮਾਂ ਹਾਜ਼ਰੀ ਲਵਾਉਂਦਾ ਰਿਹਾ। ਉਰਦੂ ਹਿੰਦੀ ਤੇ ਅੰਗਰੇਜ਼ੀ ਵਿਚ ਉਸ ਦੀਆਂ ਡੇਢ ਦਰਜਨ ਤੋਂ ਜ਼ਿਆਦਾ ਪੁਸਤਕਾਂ ਛਪੀਆਂ ਹਨ।